tomron87/hebrew-wikipedia-sentences-corpus huggingface dataset:
השיר נכתב על ידי לזלי גרייס, מרקו מאסיס, פרנק סנטופימיו, סזאר רומן, בקי ג'י ואלחנדרו מונטנר והופק על ידי טייני.
לאחר יציאת הסינגל, "Nada de Amor", החליטה גרייס לשתף פעולה עם ג'י בדואט שאת שמו, "Díganle" פרסמה בהמשך.
השתיים שיתפו פעולה ברמיקס לשיר, "", של מאו וריקי משנת 2018.
הווידאו קליפ הרשמי של השיר פורסם ב-29 בספטמבר 2017, ביום יציאתו כסינגל.
בתחילת הקליפ, ניתן לשמוע ולראות סופת רעמים וברקים כאשר גשם יורד בחוץ.
בהמשך לכך, ניתן לראות את גרייס מתחילה לבצע את השיר ולאחר מכן, את ג'י מצטרפת אליה.
הקליפ של הרמיקס יצא לאור ב-17 באוגוסט 2018.
נכון לאפריל 2022, מונה הצפיות של הקליפים עומד על למעלה מ-445 מיליון צפיות.
מקוםתאריםמכירותארצות הברית (RIAA)פלטינה 2× (לטיני)120,000מקסיקו (AMPROFON)זהב30,000 מכירות + הזרמת מדיה בלבד
אזורתאריך יציאהפורמטגרסהחברת תקליטיםמקורעולם28 בספטמבר 2017הזרמת מוזיקה • הורדה דיגיטליתרגילהסוני מיוזיק לטין17 באוגוסט 2018רמיקס
Dying Breed (פירוש מילולי: גזע גוסס) הוא סרט אימה אוסטרלי משנת 2008 אשר בוים על ידי ג'ודי דווייר ומככבים בו לי וונל ונתן פיליפס.
הסרט נפתח בטסמניה, בשנות ה-1800. אלכסנדר פירס, אסיר המכונה "הפיימן", נמלט למדבר וניצוד על ידי שוטרים המצוידים בכלבים.
מולו עומד שוטר שמנסה לירות בו, אך האקדח שלו לא יורה.
פירס נושך את צווארו של השוטר, לוקח נתח גדול מגרונו, הורג אותו ונמלט.
בבריחתו הוא מתעמת עם זאב טסמני, אותו הוא מסית על ידי בעיטה של חתיכה מהשוטר המשמשת אותו כפתיון.
בהווה, נינה מתכננת טיול עם החבר שלה מאט לטסמניה כדי למצוא את הזאב הטזמני שנכחד כביכול.
זאת בעקבות טביעת כף רגל שהתגלתה על ידי אחותה הגדולה באזור מרוחק של האי לפני שגופתה נמצאה באופן מסתורי בנהר פיימן מספר שנים קודם לכן.
חברו של מאט, ג'ק, וחברתו, רבקה, עוזרים לשלם עבור הנסיעה ומלווים את בני הזוג.
כשהם מגיעים, מאט רואה ילדה קטנה על הסירה משחקת במשחק עם שיניים בגוון צהוב.
כאשר מאט שואל מה היא עושה, היא מדקלמת לו חרוז ואז נושכת את ידו של מאט.
הם מבלים לילה במוטל מלוכלך הממוקם ליד מפעל פאי בשר ופוגשים מקומיים אקסצנטריים ומצמררים.
למחרת, הקבוצה יוצאת לשיט על סירה בנהר לאורך היער.
הם מחליטים להקים מחנה במערה ביער, ומאוחר יותר באותו ערב מגלים מאט ונינה זאב טסמני זוחל דרך השיח.
נינה ממהרת להביא את המצלמה שלה כדי לצלם את החיה, אבל זו מספיקה לברוח לתוך היער.
הקבוצה נכנסת ליער החשוך בעקבות החיה ומשתמשת בטלפונים הסלולריים שלהם כמקור אור, מכיוון שמציאת הוכחות לקיומו של הזאב היא קריטית למחקרה של נינה.
ללא ידיעת שאר הקבוצה, רבקה נתפסת ונאכלת על ידי קניבל.
כאשר שלושת האחרים מתקבצים מחדש, הם מבינים שרבקה נעדרת וכי לנינה יש דם על מכנסייה.
נואשים למצוא את רבקה, הקבוצה מחפשת ביער.
איש הסיפון המקומי, שהצטרף אליהם קודם לכן, מנסה לעזור להם אך נרצח על ידי אחד הקניבלים.
כשהם מגיעים לאתר כרייה ישן, הם מוצאים את שרידיה של רבקה תלויים על קרסי בשר וג'ק נהרג ממלכודת בעלי חיים.
מאט בורח מתחת לאדמה ומוצא עדויות אכזריות למעללי העבר של הקניבל.
נינה מגיעה לגשר עליו מסילת רכבת מעל נהר הזורם במהירות, אבל במהרה מוקפת על ידי זוג קניבלים.
היא זורקת את עצמה בכוונה מהגשר הגבוה.
אשתו של איש הסיפון הורגת את אחד הקניבלים ואז משספת את גרונה לאחר שהתנצלה בפני מאט.
באותו לילה, המשטרה מגיעה למלון אך אין סימן לאף אחד מהנעדרים.
כשהמשטרה עוזבת, מאט עצוב ועייף מתכונן לעזוב אך לפתע מותקף.
מאוחר יותר הוא נראה משותק בכיסא בזמן שאחד הקניבלים מסביר שהיישוב שלהם, בדומה לזאב הטזמני, חייב להישאר מוסתר כדי לשרוד.
לאחר מכן הקניבל פותח דלת וחושף את נינה שמתגלה שהיא עדיין חיה, קשורה לשולחן, עומדת להיאנס למטרות רבייה.
בזמן שמאט מתבונן, הילדה הצעירה מתחילת הסרט, שהייתה למעשה אחייניתה של נינה ניגשת אליו, מסירה סט שיניים תותבות צהובות ובכך חושפת סט של שיניים חדות מעוותות.
כשהמשטרה נוסעת, הטלפון הנייד של נינה (שמאט נתן להם) מציג תמונה של הזאב הטזמני.
פיטר דוקר בתור אלכסנדר פירס
הקרנת הבכורה של הסרט התרחשה ב-26 באפריל 2008 בפסטיבל טרייבקה.
ההוצאה להקרנים תוכננה במקור ל-14 באוגוסט, אך שונתה ל-6 בנובמבר 2008. הוא מדורג לגילאי 15+ בגלל אימה, אלימות חזקה, סצנת מין, דם וגור.
סרט זה היה חלק מפסטיבל האימה השלישי של After Dark ב-2009.
באוסטרליה נאסר אחד מהפוסטרים של הסרט, בשל התמונה ה-"מחרידה"; עם זאת, הפוסטר עדיין הותר להצגה במבואות בתי קולנוע ובאינטרנט.
בסוף שבוע השידור הראשון שלו באוסטרליה הוא דורג במקום ה-11 עם הכנסה של 220,878 דולר אוסטרלי ממכירות בבתי הקולנוע.
הסרט הצליח גרוע בקופות באוסטרליה, והרוויח בסך הכל 525,384 דולר.
באוסטרליה, ה-DVD יצא לאור במהלך ה-8 באפריל 2009. ישנן שלוש עטיפות DVD שונות זמינות.
הראשון כולל פשטידת בשר, שבורה עם איברים אנושיים בפנים.
השנייה כוללת ארבע דמויות בחלק העליון והחלק התחתון הוא אישה שרצה ביער.
הכריכה השלישית מציגה גבר המוחזק על ידי גבר קשיש.
תכונות מיוחדות בכל המהדורות כוללות:
סרטון 40 דקות מאחורי הקלעים
פרשנות שמע עם במאי, מפיק וכותב
ב-Rotten Tomatoes ניתן לו דירוג רקוב של 50% על סמך 10 ביקורות, עם דירוג ממוצע של 4.8/10. Dreadcentral.com העניק לסרט 4/5 כוכבים, בעוד Urbancinefile.com.au גם נתן לו ביקורת חיובית.
מבקרי הקולנוע מרגרט פומרנץ ודייוויד סטראטון, לעומת זאת, נתנו לסרט ביקורות שליליות.
בתוכנית שלהם At the Movies, הם דירגו את Dying Breed ב-2/5 כוכבים ו-1.5/5 כוכבים בהתאמה.
סטראטון אמר "הסרט משתדל להיות איום ונורא, אפילו מציג מעט עינויים אופנתיים לקראת הסוף, אבל רק הפתיים ביותר ימצאו את זה באמת מפחיד".
Dystopia: The Tree of Language הוא אלבום האולפן הראשון של להקת הבנות הדרום קוריאנית דרים קאצ'ר.
הוא יצא לאור ב-18 בפברואר 2020 על ידי דרימקאצ'ר קומפני, בהפצת Kakao M.
האלבום כולל ארבע-עשרה רצועות, יחד עם הסינגל המוביל "Scream", והוא זמין בארבע גרסאות: "E", "V", "I" ו־L".
האלבום מהווה התחלה לטרילוגיית Dystopia של דרים קאצ'ר.
האלבום מכר למעלה מ-59,899 עותקים, הגיע למקום השלישי במצעד סירקל צ'ארט, וזכה לביקורות אוהדות.
ב-3 בפברואר, הלהקה פרסמה את לוח הטיזרים לאלבום האולפן הראשון שלהם Dystopia: The Tree of Language.
בין ה-4 ל-12 בפברואר חשפה הלהקה טיזרים עם תמונות אישיות וקבוצתיות.
ב-12 בפברואר חשפה הלהקה סרטון עם מילים מהשיר, ועם קטע מכלי הנגינה שהשתתפו ביצירת השיר "Scream".
בביקורת באתר Allkpop, ציין אריק וירסינג: "עם כל הרצועות שבאלבום, יש מעט מאוד תוכן.
כל שיר הוא די קלסי של דרים קאצ'ר בצורה כזו או אחרת.
אמנם יש כמה סטיות מהנוסחה, אבל הן עדיין 'עשו את זה'".
האלבום קיבל בביקורת זו דירוג של 9 מתוך 10.
מגזין הטיים הגדיר את האלבום כ"אחד האלבומים שהגדירו הכי טוב את שנת 2020 ב-קיי-פופ" ו"האלבום הכי טוב של דרים קאצ'ר עד כה".
בנוסף, המגזין NME דירג את האלבום במקום ה-15 ברשימת "25 האלבומים הטובים באסיה" של שנת 2020.
אורך המהדורה הסטנדרטית של האלבום הוא כארבעים ושתיים דקות.
האלבום מגיע עם 14 רצועות, והוא היצירה הארוכה ביותר מבין היצירות של דרים קאצ'ר לשוק הקוריאני.
מבחינת סגנון מוזיקלי האלבום הוא תקליט רוק עם השפעות של EDM.
החברות ג'יו, דאמי ושיאון השתתפו בכתיבת השיר "Black or White".
שיאון, דאמי, ג'יו ויוהאון השתתפו בכתיבת "Jazz Bar".
שיאון השתתפה בהלחנה ובכתיבה של "Paradise".
השיר "Scream" עוסק בסיפור שקשור לציד מכשפות בימי הביניים.
השיר "Red Sun" מדבר על אזהרה, באמצעות היפנוזה, לאנשים שאינם מודים בטעויותיהם.
האתר סומפי תיאר את "Paradise" כרצועת פופ אלקטרונית ש"מספקת מסר מנחם לאנשים הבודדים של החברה המודרנית".
השיר "Scream" משלב רוק עם מוזיקה אלקטרונית והוא "מושפע מציד מכשפות בתקופת ימי הביניים.
הצעקה לפני הפזמון מדגישה את המוטיב הזה".
נורת'רופ גראמן E-2 הוקאיי הוא מטוס דו-מנועי הנועד לשליטה ובקרה, לפיקוד ולהתראה מוקדמת.
הוא פותח לפי דרישות הצי האמריקני, ונועד לתפעול מעל נושאות מטוסים.
הוא תוכנן ופותח במהלך שנות ה-50 המאוחרות ותחילת שנות ה-60 על ידי חברת גרומן עבור צי ארצות הברית כמחליף ל- E-1 מטוס התרעה קודם, בעל מנועי בוכנה.
את המטוס קל לזהות לפי הצלחת הגדולה שמותקנת על גבו.
בשנת 1956, הצי האמריקני יצא למכרז למטוס התרעה מוקדמת מוטס שבו ניתן יהיה לשלב את הנתונים שלו במערכת הנתונים הטקטיים של הצי, במרץ 1957 נבחר עיצוב של גראמן.
לאחר מכן עוצב מחדש ל-E-2A Hawkeye, היה מטוס המוביל הראשון שתוכנן מהתחלה כמטוס שליטה ובקרה.
מהנדסי התכנון בגראמן התמודדו עם אתגרים עצומים, כולל הדרישה שהמטוס יוכל לפעול מנושאות המטוסים הישנות, כלי שיט אלה נבנו במהלך מלחמת העולם השנייה והיו קטנים יותר ממובילים מודרניים, ושונו מאוחר יותר כדי לאפשר להם להפעיל מטוסי סילון.
כתוצאה מכך, מגבלות שונות של גובה, משקל ואורך היו צריכים להילקח בחשבון בעיצוב ה-E-2A, וכתוצאה מכך כמה מאפייני טיפול שהיו פחות אידיאליים.
עם זאת, ה-E-2A מעולם לא פעל מנושאות מטוסים אלו.
ביצועי המטוס שודרגו כאשר רוב השינויים בוצעו במכ"ם ובתקשורת הרדיו עקב התקדמות במעגלים משולבים אלקטרוניים ואלקטרוניקה אחרת.
הגרסה העיקרית הרביעית של ההוקאי היא ה- E-2D.
ה-E-2 היה המטוס הראשון שתוכנן במיוחד לתפקידו.
גרסאות של ההוקיי הנמצאות בייצור רציף מאז 1960, מה שמקנה לו את טווח הייצור הארוך ביותר של מטוס מיועד לנושאות מטוסים.
חיל האוויר רכש 4 מטוסי הוקאיי (E-2C) בשנת 1978 והעניק להם את השם העברי "דיה", כשמה של ציפור הטרף חדת-העין.
המטוסים סופקו לישראל במהלך 1981.
במהלך מבצע שלום הגליל המטוסים הופעלו במבצע ערצב 19 לתקיפת מערך טילי הנ"מ הסורי בבקעת הלבנון.
הצלחתו של המבצע נזקפת, בין השאר, ליכולת ההתראה והשליטה של חיל האוויר הישראלי שהסתמכה על הפעלתם של מטוסי הדיה.
המטוסים הפסיקו פעילותם בשנת 1994. שלושה מבין המטוסים שפעלו בחיל האוויר הישראלי, נמכרו לחיל הים של מקסיקו בשנת 2002, לאחר ששופצו על ידי התעשייה האווירית לישראל בשיתוף חברת למדה הנדסת מערכות.
המטוס הרביעי נמצא במוזיאון חיל האוויר בחצרים.
חיל האוויר הישראלי היה הראשון לפתח יכולת תדלוק אווירי למטוסי ההוקאיי.
E-learning (או למידה אלקטרונית) היא כל צורת למידה שבה משתמשים במכשיר אלקטרוני.
האות 'e' היא קיצור של המילה האנגלית "electronic", שמשמעותה "אלקטרוני".
זהו תחום חינוכי רחב, אשר כולל תחומי משנה ושימושים רבים.
לדוגמה, למידה משולבת מחשב היא אחת הדרכים הנפוצות של למידה אלקטרונית.
כמו כן, למידה אלקטרונית מאפשרת למידה מרחוק באמצעות האינטרנט או האינטראנט.
השימוש באינטרנט לצורכי הוראה מכונה למידה מקוונת.
באופן כללי e-learning משמשת כפתרון תקשורת אינטראקטיבי העושה שימוש ביכולת המחשב האישי והאינטרנט כדי לעצב, להעביר, ולנהל ידע.
למידה אלקטרונית יכולה לעשות שימוש במגוון גדול של מכשירים, קבצים ותוכנות.
למשל: מצגת, ספר אלקטרוני, קורא ספרים אלקטרוני, מחשב לוח, טלפון חכם ועוד.
התאמת מאפייני התלמיד ומטרות ההוראה
חוויית הלמידה של האדם משתנה ככל שהוא צובר ידע ומפתח מיומנויות.
חוויית הזרימה נוצרת רק כשהאדם מרגיש שההזדמנות לפעולה הגלומה בפעילות תואמת את יכולותיו או כישוריו.
כאשר האתגר שהפעולה מציבה בפני האדם קשה מדי ביחס ליכולתו, נוצרת תחושת תסכול שהופכת לדאגה אשר יכולה להתעצם לתחושת חרדה.
לחלופין, במצב שבו יכולת האדם עולה על דרישת הפעילות תתעורר תחושת שעמום מתגברת.
בהקשר זה סביבת למידה מסתגלת יכולה לשפר את חוויית הלמידה ולהרחיב את אפשרות הלימוד העצמי.
בעקבות הגידול בדרישה למערכות למידה אלקטרוניות, המערכות המסורתיות התפתחו באופן דרמטי.
הפיתוח של מערכות למידה אלקטרוניות מאפשר דרכי למידה בעלות יכולת הסתגלות גבוהה יותר מבחינת מטרות הלמידה, מהלך הלמידה, תהליכי למידה פרטניים וכו'.
זהו פתרון תקשורת אינטראקטיבי, העושה שימוש ביכולת המחשב האישי ורשת האינטרנט כדי לעצב, להעביר ולנהל ידע.
סיבה נוספת להתלהבות משיטת למידה זו היא כניסת גישות ניהול חדשות לחינוך, למשל – גישת Just In Time או גישת On Demand: ניתן ללמוד חומר נדרש בדיוק בזמן הדרוש, וכך ניתן ליישמו מיידית ללא צורך לדוג אותו ממאגרי הזיכרון, שאחרת, חומר שנלמד ללא קשר לצרכים מידיים עלול להישכח.
ההתפתחות בלמידה אלקטרונית לא מוגבלת רק לשימוש תכונות ומצגות וחיפוש מידע, אלא חשיפה עמוקה לעולם הדיגיטלי אשר מהווה נורמת התנהגות של ילדים ונוער, ביחס לשימוש בטכנולוגיה.
כתוצאה מכך מערכת החינוך הייתה חייבת ללמד את התלמידים וגם להיות מסוגלת להשתמש בבטחה במכשירים אלקטרונים ואינטרנט.
כמו כן, למידה אלקטרונית מאפשרת למידה מרחוק באמצעות האינטרנט, תוך שימוש במגוון רחב של מכשירים, קבצים ותכונות.
כתוצאה מההתפתחות בלמידה האלקטרונית נוצרו רשתות חברתיות בית-ספריות המאפשרות לתלמידים לתקשר באמצעות מכשירים אלקטרוניים עם תלמידים אחרים, עם המורים שלהם ועם המנהלים שלהם בפלטפורמה פתוחה ונגישה.
רשתות חברתיות מאפשרות שילוב למידה אלקטרונית בתוכנית הלימודים הקיימת על ידי שימוש בהרחבה מקוונת של הכיתה.
רשת חברתית בית ספרית נותנת למורים אפשרות לשלב רשתות חברתיות בתוכניות הלימוד שלהם, תוך לימוד התלמידים התנהגות מתאימה באינטרנט.
עם זאת, סיכונים משפטיים, מוסריים, ואתיים הקשורים בשימוש במכשירים אלקטרוניים והאינטרנט מקשים על בתי ספר להשתמש ברשתות חברתיות באופן בטוח ואחראי.
כדי להתמודד עם זה, קיימות רשתות חברתיות חדשות המאפשרות שליטה הדוקה יותר.
קידום הנוכחות הדיגיטלית באמצעות רשת חברתית פרטית סיפק הזדמנות יוצאת דופן עבור בית הספר, הורים וסטודנטים.
זה נתן הזדמנות לתת לתלמידים ידע וללמד אותם ניווט בטוח בקהילות מקוונות וגם ברשתות חברתיות ציבוריות.
למידה משולבת מחשב היא אחת הדרכים הנפוצים של למידה אלקטרונית.
ברשתות חברתיות מקוונות המבוססות על בית הספר ניתן להשוות לפייסבוק ו־MySpace.
התלמידים יכולים ליצור דפי פרופיל ולעדכן אותם במידע אישי.
הם יכולים לשתף את דעותיהם, מחשבותיהם וחוויותיהם עם אחרים.
הם יכולים לפרסם תגובות, תמונות, וידאו ותוכן אחר, והם יכולים להצטרף לקבוצות ולהשתתף בפורומים.
הבדלים משמעותיים בין רשתות בית ספר לבין אתרים ציבוריים פופולריים כוללים נושאים של גישה ואחריות.
בניגוד לרשתות חברתיות אחרות, הרשת הבית-ספרית מוגבלת לתלמידים, למורים ולמנהלים של בית הספר שלנו.
התלמידים מוגנים מפני איומים חיצוניים, שולחי דואר זבל והשפעות מזיקות אחרות.
אפשר אפילו ליצור תתי-רשתות כדי להפריד בין התלמידים לפי כיתה או לפי רמה ולמנוע אינטראקציות עם תלמידים מחוץ לטווח הגיל שלהם.
תפקיד המורים הוא לעצב התנהגות הולמת על ידי אינטראקציה עם תלמידים באינטרנט ובניית קשרים איתם גם על ידי תקשורת באמצעות מדיה אלקטרונית.
הלמידה האלקטרונית מעניקה למורים הזדמנות ליצור קשר עם התלמידים באופן הולם.
וכשם שמורה ייקח את הזמן כדי לדון בהתנהגות המתאימה בכיתה או בקפיטריה, כך הם גם אמורים לדון בהתנהגות מקוונת.
לפיכך על המורה להשתמש ברשתות אלה לעיתים קרובות ובאופן קבוע, במטרה לעצב את התלמידים לאזרחים דיגיטליים אחראים.
בתור חלק מתחום הלימוד המבוזר, e-learning הוא בראש ובראשונה תהליך לימוד, המתבצע במקום כלשהו שאינו דווקא בית הספר, בזמן כלשהו שאינו דווקא שיעור המתחיל ומסתיים בשעות מוגדרות, בקצב שיהיה לרוב קצב לימוד אישי, בשיטת הוראה שלא חייבת להיות השיטה הקונבנציונלית, ונעזר באחת או יותר מהטכנולוגיות שמאפשרת רשת האינטרנט.
e-learning כולל שירותים, תוכן, טכנולוגיה, ונותן ערך מוסף:
טכנולוגיה: יישומי לימוד שונים, (לימוד סינכרוני/א-סינכרוני, לימוד עצמי), אמצעי העברה וסביבות מחשוב ואינטרנט.
עד לא מזמן חלק גדול משוק הלימוד היה מורכב מתקליטורי CD.
שירותים: פיתוח אסטרטגיות, יצירת פלטפורמות לימוד, יצירת תכנים, הפקת קורסים, שירותי Hosting, שירותי Help-Desk
תירוש) גורסת ששלושת הגורמים המרכיבים הם טכנולוגיה, הקורס ומאפייני התלמידים:
טכנולוגיה הנדרשת להעברת השיעור, ציוד נדרש וכו'.
קורס: מיהם התלמידים, גודל הקבוצה, נושאי השיעור, מיהו המורה, מהם התכנים.
מאפייני התלמידים: מידת המוטיבציה שלהם, יכולותיהם ומיומנותם.
תקשורת דיגיטלית: רשת המקדמת תקשורת הולמת בין סטודנטים, סגל ומנהלים.
אוריינות דיגיטלית: התלמידים יכולים ללמוד לנווט בקהילות מקוונות ולהשתמש בהם כדי לשפר את חוויותיהם האקדמיות.
נימוסים דיגיטליים: ה' צריכה להיות בעלת אחריות גבוהה עם מעקב שמבטיח כי התנהגות התלמיד תהיה הולמת.
אם מתרחשת התנהגות בלתי הולמת באינטרנט, כגון בריונות ברשת, בית הספר צריך להיות מסוגל לנקוט בגישה מהירה לטיפול בכך ולקידום פעילויות מקוונות אחראיות.
זכויות וחובות דיגיטליים: על ידי הרחבת הזכות לסטודנטים לגשת ולהשתתף ברשת, בתי הספר יכולים ללמד את התלמידים על זכויות וחובות שיש להם כאזרחים דיגיטליים.
בריאות ואיכות חיים: עם חותמות זמן, מוריםרשתותהחברתיות ייעודיות, ה על כתיבת התלמידים, כמו גם על התדירות וההיקף.
אם התלמידים נמצאים ברשת בשעות הלילה המאוחרות או במשך שעות רצופות רבות, בית הספר, יחד עם ההורים, יכולים להתייחס לשימוש המתאים לקידום בריאותם של התלמידים ורווחתם.
אבטחה דיגיטלית: בשל האופי המבוצע על ידי הרשת החברתית שלנו, המורים והמנהלים נושאים באחריות מתמשכת על מנת להבטיח שהסטודנטים לא יפרסמו חומר שישאיר אותם חשופים להתקפות או לגנבות באינטרנט.
במקום אחר החלוקה נשארה אמנם לשלושה מרכיבים, אבל הם הוגדרו כ: הטכנולוגיה, המורה ומיומנות התלמידים בטכנולוגיה.
מספר פרספקטיבות פדגוגיות או תאוריות למידה יכולות להילקח בחשבון בתכנון ובאינטראקציה עם טכנולוגיה לימודית.
תאוריית למידה אלקטרונית בוחנת את הגישות הללו.
הפרספקטיבות התאורטיות הללו קובצו לשלוש אסכולות עיקריות בפסיכולוגיה/ מסגרות פילוסופיות: התנהגותית (ביהביוריסטית), קוגניטיבית וקונסטרוקטיבית.
המסגרת התאורטית פותחה בתחילת המאה ה-20 והתבססה על חקר חיות וניסויים בבע"ח, אשר נעשו על ידי איוואן פבלוב, אדוארד טרונדיק , אדוארד ס.
פסיכולוגים רבים נעזרו בתוצאות המחקר הנ"ל על מנת לפתח תאוריות שונות על תהליך הלמידה האנושי, אך מחנכים מודרניים, בדרך כלל רואים בפסיכולוגיה התנהגותית אספקט יחיד מתוך המכלול של הסינתזה ההוליסטית.
תחום ההוראה בהקשר של פסיכולוגיה התנהגותית קושר לתחומי האימון וההכשרה, תוך שימת דגש על מחקרים שבדקו למידה אצל חיות.
משום שפסיכולוגיה התנהגותית ממשיכה את הגישה ללימוד בני אדם איך לעשות דברים על ידי הענקת פרסים או הטלת עונשים, היא נקשרה לאימון והכשרה של בני אדם.
אוגדן לינדסלי פיתח מערכת למידה בשם "סלרישיון" (Celeration), אשר התבססה על אנליזה התנהגותית אך הייתה שונה באופן משמעותי ממודלים של קלר וסקינר.
המדעים הקוגניטיביים עברו שינוי מהותי בשנות ה-60 וה-70. בזמן ששימר מסגרות אמפיריות של הפסיכולוגיה ההתנהגותית, תאוריות הפסיכולוגיה הקוגניטיבית מתבוננות אל מעבר לאלו של ההתנהגותית במטרה להסביר את הלמידה לפי הפעילות המוחית, תוך התחשבות בזיכרון האנושי אשר פועל לשם קידום למידה.
מודל הזיכרון של אטקינסון-שיפרין ומודל זיכרון העבודה (working memory) של באדלי התבססו כמסגרות התאוריות העיקריות.
למדעי המחשב וטכנולוגיה אינפורמטיבית הייתה השפעה רבה מאוד על התאוריה הקוגניטיבית מדעית.
הקונספט הקוגניטיבי של הזיכרון העובד (אשר היה ידוע בעבר כזיכרון לטווח קצר וזיכרון לטווח ארוך), הסתמך על מחקר וטכנולוגיה מתחום מדעי המחשב.
השפעה גדולה נוספת על התחום של מדעי הקוגניציה הייתה מצד נועם חומסקי.
החוקרים כיום מתמקדים בנושאים כגון עומס קוגניטיבי, עיבוד מידע ופסיכולוגיה של המדיה .
הפרספקטיבות התאורטיות הנ"ל משפיעות על עיצוב אופני ההדרכה וההוראה.
פסיכולוגים חינוכיים מבדילים בין מספר סוגים של קונסטרוקטיביזם: קונסטרוקטיביזם אינדיבידואלי (או פסיכולוגי), כגון תאוריית ההתפתחות הקוגניטיבית של פיאז'ה, וקונסטרוקטיביזם סוציאלי.
צורה זו של קונסטרוקטיביזם מתמקדת בעיקר על הדרך בה הלומדים מבנים לעצמם את המשמעות האישית שלהם מתוך מידע חדש שהם קולטים, כאשר הם באינטראקציה עם המציאות ועם לומדים נוספים המביאים פרספקטיבות שונות משלהם למידע החדש.
סביבת למידה קונסטרוקטיבית מצריכה מהתלמידים להשתמש בידע וההתנסות מוקדמים שברשותם על מנת ליצור ולקבל מושגים חדשים, מושגים הקשורים בעקיפין או מושגים מותאמים בתהליך הלמידה.
במסגרת עבודה זו, תפקיד המורה הופך להיות גורם מסייע, ומספק הדרכה והכוונה כך שהתלמידים יוכלו לבסס ולבנות את הבנת הידע שלהם.
מחנכים קונסטרוקטיביים חייבים לוודא כי חוויית הלמידה המוקדמת הייתה נאותה ומתקשרת למושגים שנלמדו עתה.
מחנכים המיישמים את הפרספקטיבה הקונסטרוקטיבית עשויים לשים דגש על סביבת למידה פעילה שמשלבת למידה ממוקדת לומד בשיטות של למידת חקר ולמידה מבוססת פרויקטים, אשר באופן אידיאלי ישלבו בהם מקרים אמיתיים והתלמידים/סטודנטים יהיו מעורבים בתהליכי למידה וחשיבה אקטיביים חשובים ביותר.
המחשה ודוגמה לכך יכולים להימצא בפריסת הלמידה הקונסטרוקטיבית-קוגניטיבית, בספרות על מחשבים משנות ה-80', שעירבה תכנות ככלי למידה.
שפת התכנות "לוגו" (LOGO), כללה בתוכה את הניסיון לשלב את רעיונותיו של פיאז'ה יחד עם מחשבים וטכנולוגיה.
תחילה היו טענות כולל טענה אחת שנויה מאוד במחלוקת, שהדבר ישפר כישורי יכולת פתירת בעיות בקרב דיסציפלינות בתחום.
עם זאת כישורי שפת התכנות לוגו לא הציגה יתרונות קוגניטיביים באופן מתמשך ורציף.
זו לא הייתה הוכחה קונקרטית כפי שטענו המצודדים בדבר, והיה קשה ליישם את החשיבה האקטיבית כאשר הדבר נגע לפעולות שהתבססו על לוגו.
לקראת סוף שנות ה-80' לוגו ושפות תכנות דומות נוספות איבדו מהדומיננטיות שלהן וירדו ממעמדן, וכן בהדרגה פחתה חשיבותן בתחום.
e-GEOS היא חברה איטלקית, בבעלות משותפת של סוכנות החלל האיטלקית וחברת טלספאציו.
מטרות החברה הן פיתוח, ייצור ושיווק של מוצרים, שירותים ויישומים של חישה מרחוק של כדור הארץ.
החברה תומכת בפעילות החלל של איטליה, ומאפשרת שילוב המגזר העסקי בתחום המו"פ החללי של המדינה.
תכנון, הטמעה ושיווק אפליקציות, מוצרים ושירותים בתחום החישה מרחוק
תפעול מתקני קרקע לרבות מפעלי ייצור, התומכים בפעילויות החישה מרחוק באמצעות לוויינים איטלקיים
אספקת שירותי ניהול וייעוץ טכני
מחקר ופיתוח של רכיבים חדשניים ליישומי חלל ולחישה מרחוק, כולל מערך הבדיקות והניסויים
פעילות לעידוד שותפויות עסקיות בין חברות פרטיות לסוכנות החלל האיטלקית
מחקר טכנולוגי בסיסי מוכוון חישה מרחוק, ויצירת שותפויות על בסיס עסקי עם חברות אחרות
E-8 ג'וינט סטארס (E-8 Joint Surveillance Target Attack Radar System) הוא מטוס שליטה ובקרה אמריקאי של נורת'רופ גראמן המבוסס על מטוס בואינג 707. המטוס מאפשר מעקב אחרי תנאי מזג האוויר, ניהול שדה הקרב, זיהוי איומים ותיאום פעילויות אוויריות.
הוא עוקב אחר מטרות קרקעיות ואחר מטוסים מסוימים, מתעד צילומים ומעביר תמונת מצב כוללת לפיקוד קרקעי ואווירי.
הוא נמצא בשירות פעיל הן בחיל האוויר האמריקאי והן במשמר הלאומי האווירי של ארצות הברית.
E-estonia (באסטונית: E-Eesti, ובתרגום חופשי לעברית: אסטוניה דיגיטלית) היא תנועה שהחלה ממשלת אסטוניה במטרה להקל על האינטראקציה של אזרחי המדינה עם מוסדות המדינה, באמצעים דיגיטליים.
שירותים דיגיטליים שנוצרו במסגרת יוזמה זו כוללים הצבעה בבחירות מהבית באמצעות האינטרנט, תשלום מיסים אונליין, עסקים אלקטרוניים, בנקאות אלקטרונית, כרטיס אלקטרוני, בתי ספר אלקטרוניים, אוניברסיטה אינטרנטית, אקדמיית הממשל האלקטרוני, וכן יצירת מספר אפליקציות מובייל.
ב-1991 אסטוניה קיבלה בחזרה את עצמאותה, לאחר תום הכיבוש הסובייטי.
לפני אירוע זה, הטכנולוגיה במדינה הייתה מצומצמת ביותר.
למתחת ממחצית האוכלוסייה היה קו טלפון, והדרך היחידה לתקשר עם אנשים מחוץ למדינה הייתה להשתמש בטלפון בגינתו של שר החוץ של פינלנד.
בעקבות עצמאותה, ראש הממשלה הראשון מארט לאר דחף את המדינה לעבור תהליך של מודרניזציה, ובכך ליצור את הבסיס הדרוש כדי להביא את המדינה לעידן הדיגיטלי.
נכון לשנת 2015, הרפורמה הדיגיטלית עדיין לא תמה.
בתחילת תהליך הרפורמה אסטוניה סירבה להצעה של פינלנד לתת לה את המרכזייה הטלפונית הישנה שלה בחינם, ובחרה במקום זאת לבנות מערכת טלפונים דיגיטליים בעצמה.
יוזמה לספק לבתי הספר במדינה מחשבים הצליחה, והביאה לכך שכל בתי הספר במדינה רושתו באינטרנט עד 1998. בשנת 2000 הכריזה הממשלה כי גישה לאינטרנט היא זכות אדם, דבר שגרם להתפשטותו אל אזורים כפריים.
שינויים אלה אפשרו לחברי המגזר הציבורי וכן לחברי המגזר הפרטי במדינה לחדש באמצעות הטכנולוגיה.
תוכנת המסרים מבוססת האינטרנט סקייפ נוצרה באסטוניה, והיא מוזכרת רבות כדוגמה להצלחה של רפורמות אלה.
בסוף 2014 הפכה אסטוניה למדינה הראשונה שמציעה תושבות דיגיטלית לאנשים מחוץ למדינה, צעד שממשלת אסטוניה הגדירה כ-"התקדמות לעבר הרעיון של מדינה ללא גבולות".
תחת תוכנית זו, תושבי חוץ יכולים להגיש מועמדות לקבלת תעודת זהות חכמה שתונפק להם על ידי המדינה, דבר שיספק להם גישה לשירותים האלקטרוניים של אסטוניה כמו לכל תושב אחר.
שימוש בכרטיס עבור אימות ושימוש בשירותים אלה דורש קוד סודי של ארבע ספרות.
הכרטיס, בשיתוף עם קוד נפרד, מאפשר לתושבים דיגיטליים לחתום דיגיטלית על מסמכים ברשת, דבר שתקף בכל מדינות האיחוד האירופי.
בעוד שתושבות אלקטרונית מספקת גישה לשירותים אלה, היא אינה מעניקה תושבות פיזית, זכות להיכנס למדינה, יכולת להשתמש בכרטיס תעודת הזהות החכמה כמזהה פיזי של בעל הכרטיס, או תיעוד של נסיעתו.
שלב הבטא של הפרויקט החל ב-1 בדצמבר 2014, וצפוי להסתיים באביב 2015. במהלך שלב זה, לתושבים דיגיטליים ניתנת גישה אל כמות מוגבלת של שירותים דיגיטליים לעומת הכמות המתוכננת בסופו של דבר, שצפויה להיפתח לתושבים הדיגיטליים בשלבים מאוחרים יותר.
במהלך שלב הבטא, תושבים דיגיטליים יכולים:
לרשום את החברות שלהם אונליין (כל השותפים בחברה חייבים תושבות דיגיטלית, אחרת האדם נדרש לרשום את החברה פיזית)
לחתום על מסמכים באופן דיגיטלי
לערוך העברות בנקאיות באינטרנט (יש להגיע פיזית אל הבנק על מנת ליצור חשבון, לאחר מכן ההעברות נעשות אונליין)
להגיש דוחות שנתיים דרך האינטרנט
להשיג מרשמים דיגיטליים לבתי מרקחת
במהלך שלב זה, יש להגיש פיזית בקשות להצטרפות לתוכנית בנקודות השיטור ושמירת הגבולות באסטוניה.
לאחר ששלב הבטא יסתיים, יתאפשר כנראה להגיש בקשה לתושבות דיגיטלית בכל שגרירות וקונסוליה של אסטוניה ברחבי העולם.
אנרג'י קטלייזר (Energy Catalyzer), המכונה גם E-Cat, הוא מתקן המתיימר לפעול באמצעות היתוך קר, שהומצא על ידי הממציא אנדראה רוסי בתמיכתו של הפיזיקאי סרג'יו פוקרדי.
פטנט איטלקי המתאר את המכשיר הוגש ואושר לאחר בחינה פורמלית אך לא טכנית, והוגדר כתהליך וציוד להשגת תגובות אקסותרמיות, במיוחד מניקל ומימן.
רוסי ופוקרדי טענו שהמכשיר פועל באמצעות הזרמת מימן מחומם לאבקת ניקל, תהליך שלדבריהם גורם להמרת הניקל לנחושת וליצירת חום עודף.
המתקן היה נושא להדגמות ובדיקות מספר פעמים וזכה להתייחסות מצד אקדמאים ואחרים.
לא נערכו בדיקות עצמאיות למכשיר, ולא פורסמו בדיקות מבוקרות בכתבי עת מדעיים.
סטיב פדרסטון כתב ב-Popular Science שבקיץ 2012 "הטענות יוצאות הדופן" של רוסי לגבי ה-E-Cat "נראו כמופרכות לחלוטין".
מספר אורחים הוזמנו להדגמות שונות בבולוניה בשנת 2011. עם זאת, המכשיר לא אומת באופן עצמאי.
לגבי הדגמה בינואר, כתב האנליסט של ערוץ דיסקברי, בנג'מין רדפורד, ש"אם כל זה נשמע לכם חשוד, זה צריך להישמע ככה", וציין כי "במובנים רבים, היתוך קר דומה למכונות תנועה מתמדת.
העקרונות מפרים את חוקי הפיזיקה, אך זה לא מונע מאנשים לטעון מדי פעם שהם המציאו או גילו אחת." לפי Phys.org (11 באוגוסט 2011), ההדגמות שהתקיימו בין ינואר לאפריל 2011 היו בעלות פגמים שהשפיעו על אמינותן, ורוסי סירב לבצע בדיקות שיכלו לאמת את טענותיו.
חוקרים מאוניברסיטת בולוניה נכחו בחלק מההדגמות של E-Cat, אך רק כצופים.
ב-5 בנובמבר 2011, האוניברסיטה הבהירה כי חוקרים מטעמה לא היו מעורבים בהדגמות וכי אף אחת מהן לא נערכה בתחומי האוניברסיטה.
רוסי חתם על חוזה עם האוניברסיטה, אך החוזה בוטל, והמחקר לא בוצע משום שרוסי לא ביצע את התשלום הראשון.
ב-28 באוקטובר 2011 נערכה "בדיקה ללקוח", שבה נמצא כי המתקן שחרר 2,635 קילוואט-שעה במשך חמש וחצי שעות של מצב פעולה עצמאי, בהספק ממוצע של 479 קילוואט – פחות ממחצית מההספק שהובטח של מגה-וואט אחד.
צופים בלתי תלויים לא הורשו לבדוק את המדידות או לבצע מדידות משלהם, והמתקן נשאר מחובר לחשמל לאורך הבדיקה, לכאורה כדי לספק כוח למאווררים ולמשאבות המים.
לאחר עבודה עם רוסי, סרג'יו פוקרדי הסיק כי תגובות היתוך גרעיני מתרחשות בתוך ה-Energy Catalyzer.
פוקרדי הצהיר כי התהליך הגרעיני מתאפשר בזכות תוסף סודי הידוע רק לרוסי ולא לו.
לדבריו, התהליך היה הרבה פחות עוצמתי ללא התוסף הזה.
רוסי ופוקרדי דווחו כמי שלא הצליחו למצוא כתב עת מדעי מבוקר שיסכים לפרסם את מאמרם המתאר כיצד לטענתם פועל ה-Energy Catalyzer.[25] המאמר שלהם הופיע רק בבלוג האישי של רוסי Journal of Nuclear Physics.
האסטרופיזיקאי התאורטי איתן סיגל והפיזיקאי הגרעיני פיטר תיברגר ציינו כי הטענות לגבי ה-E-Cat אינן תואמות את חוקי הפיזיקה הגרעינית.
בפרט, מחסום קולון עבור תגובת ההיתוך הנטענת גבוה כל כך שהוא בלתי עביר בכל מקום ביקום הידוע, כולל פנים הכוכבים.
כמו כן, התגובה אמורה ליצור קרינת גמא שהייתה חודרת את שכבת המגן הדקה של המכשיר וגורמת לתסמונת קרינה חריפה לנוכחים בהדגמות.
פיטר אקסטורם, פיזיקאי גרעין נוסף מאוניברסיטת לונד שבשוודיה, הצהיר במאי 2011: "אני משוכנע שכל הסיפור הזה הוא הונאה אחת גדולה, והיא תיחשף בתוך פחות משנה".
הוא ציין את חוסר הסבירות של תגובה כימית שתוכל להתגבר על מחסום קולון, את היעדר קרינת גמא, ואת שיעור הנחושת שנמצא בדגימות הדלק, שהיה זהה לנחושת טבעית.
בקשה משנת 2008 לפטנט על המכשיר בינלאומי קיבלה דו"ח ראשוני לא חיובי על פטנט בארגון הקניין הרוחני העולמי ממשרד הפטנטים האירופי, וציינה כי תיאור המכשיר התבסס על "הצהרות כלליות והשערות" וציטט "ליקויים רבים הן בתיאור והן בהתאמה של הראיות שהתקבלו באופן כללי, כמו גם ב"התאמתו לחוק".
בקשת הפטנט פורסמה ב-15 באוקטובר 2009.
בקשה לפטנט בינלאומי משנת 2008 קיבלה חוות דעת שלילית מהארגון העולמי לקניין רוחני (WIPO), אשר קבעה כי התיאור של המכשיר מבוסס על "הצהרות כלליות והשערות" וכי ישנן "חוסר עקביות רבות הן בתיאור והן בראיות שתומכות בהיתכנות המכשיר".
ב-6 באפריל 2011, המשרד האיטלקי לפטנטים וסימני מסחר העניק פטנט על ההמצאה, שהיה תקף רק באיטליה.
לפי החוק האיטלקי באותה תקופה, הבדיקה של הבקשה הייתה בעיקר פורמלית ולא טכנית.
במרץ 2014, משרד הפטנטים האמריקאי דחה את בקשת הפטנט של רוסי בנימוק כי "אין כל ראיה במדע הגרעין שתומכת בטענה שניקל ייינן באופן ספונטני מימן ויבלע את הפרוטון שנוצר".
בינואר 2014, חברת Industrial Heat LLC הודיעה כי רכשה את הזכויות על טכנולוגיית ה-E-Cat.
באפריל 2016, רוסי הגיש תביעה משפטית נגדם בטענה שלא קיבל את התשלום המובטח של 89 מיליון דולר עבור רישוי המתקן לאחר שנה של בדיקות.
החברה טענה כי לאחר שלוש שנים של ניסיונות, לא הצליחה לשחזר את התוצאות של רוסי.
ב-5 ביולי 2017, הצדדים הגיעו להסכם פשרה, אך תנאי הפשרה לא פורסמו.
E-mini הם סוג של חוזים עתידיים המייצגים חלק קטן מערכם של חוזים עתידיים רגילים.
הם נסחרים בעיקר בבורסת הסחורות בשיקגו (CME).
נכון לאפריל 2011, ב-CME יש רשימה של 44 חוזי E-mini ייחודיים, מתוכם כ-10 בעלי נפחי מסחר יומיים ממוצעים של מעל 1,000 חוזים.
לחלק מחוזי ה-E-mini יש יתרונות למסחר, כולל נזילות גבוהה, נגישות גבוהה יותר למשקיעים פרטיים עקב דרישות הון נמוכות יותר מאשר חוזה בגודל מלא, ומסחר מסביב לשעון 23.25 שעות ביממה מיום ראשון אחר הצהריים ועד יום שישי אחר הצהריים.
על פי חוקי המס האמריקאים, חוזי E-mini עשויים להיחשב כ-"חוזי 1256", וליהנות גם ממספר הטבות מס.
גם הסיכון להפסד הוא מוגבר בגלל המינוף הגבוה יותר.
E1 הוא תקן לריבוב סינכרוני של נתונים, בקצב 2.048 מגה ביט בשנייה, שהוגדר על ידי חטיבת מערכות התקשורת של איגוד הטלקומוניקציה הבינלאומי (ITU-T) ומשמש לתקשורת דיגיטלית.
E1 נפוץ ברוב העולם מלבד ארצות הברית ויפן (שם משתמשים בתקן T1).
ה-E1 משתמש בריבוב TDM, כלומר בחלוקת זמן, שבה לכל אחד מ-32 האפיקים מוקצית פרוסת זמן משלו.
30 אפיקים משמשים עבור טלפוניה/נתונים
2 אפיקים משמשים אפיקי סנכרון, מסגרת ואיתותי טלפוניה.
על פי חוק נייקוויסט יש לדגום כל אות בקצב דגימה שהוא לפחות כפליים מרוחב הפס שלו, ולכן אפיקי השמע ב-E1 (שרוחבם 4 קה"צ) נדגמים בקצב של 8 קה"צ.
כאשר תקן משמש לטלפוניה והעברת קול, E1 הופך אותות השמע האנלוגיים עוברים קידוד PCM ונשלחים בצורה דיגיטליית על גבי הקו.
תקן העכבה האופיינית לכבלים המעבירים E1 הוא 75 אוהם לכבלים קואקסיאליים או 120 אוהם לזוגות שזורים.
ישנה גם אפשרות העברת E1 על גבי כבלי CAT5 תקניים (כבלי רשת) בארבעה גידים (שני זוגות שזורים).
PCM-30: בעל מסגרות סנכרון (Frame) ואיתותים (לצורך שיחות טלפון): ערוץ המכיל 30 אפיקים שרוחב הסרט של כל אחד מהם הוא 64 קילו ביט לשנייה, בנוסף לאפיק סינכרון (אפיק 0) ולאפיק איתותים (אפיק 15) (בסך הכול 32 אפיקים).
PCM-31: בעל מסגרת סנכרון בלבד.
מכיל 31 אפיקים להעברת מידע.
יכול לשמש להעברת מידע שאינו טלפוניה.
PCM-32: חסר מסגרת (לצורך תקשורת נתונים) ברוחב סרט של 2.048Mbps.
משמש גם לחיבור צרכני קצה לרשת האינטרנט (בשונה מטכנולוגיות ADSL או אינטרנט בכבלים, E1 מבטיח תקשורת בקצב קבוע של 2.048Mbps (ללא אפיקים).
(בעברית: חוצן) הוא סינגל של זמרת הפופ קייטי פרי מאלבום האולפן השלישי שלה, Teenage Dream.
השיר יצא לאור לראשונה כסינגל השיווקי השלישי מן האלבום ב-17 באוגוסט 2010, אך אחר כך הוחלט להוציא אותו מחדש, ב-16 בפברואר 2011, בתור הסינגל הרביעי מן האלבום.
השיר מבוצע על ידי קייטי פרי וקניה וסט.
הקליפ לשיר זכה להצלחה רבה והוא אחד הקליפים הנצפים ביותר של פרי.
בקליפ, פרי היא חיזרית המתרסקת על כדור הארץ ומתאהבת בבן אדם.
בדצמבר 2010, כאשר נשאלה קייטי פרי בדף הטוויטר על הסינגל הבא שלה, ענתה פרי כי הוא יהיה "Peacock", אך לבסוף פורסם בדף הפייסבוק שלה כי הסינגל הבא יהיה "E.T.".
השיר יצא בשתי גרסאות, בגרסת הסינגל, שיצא בתאריך 16 בפברואר 2011, משתתף גם הראפר קניה וסט, אף על פי שבגרסת האלבום קטע הראפ אינו נכלל.
השיר הגיע למקום הראשון במצעד הבילבורד הוט 100 ובמצעד בניו זילנד.
הסינגל הגיע למעמד פלטינה באוסטרליה ולזהב בניו זילנד.
הקליפ המצליח של השיר בוים על ידי פלוריה סיגיסמונדי.
הסינגל הגיע לפסגה במצעד השירים של בילבורד הוט 100, למקום הראשון בקנדה וניו זילנד, ולחמישה הראשונים באוסטרליה, אירלנד ואנגליה.
WEDEL היא חברה פולנית לייצור ממתקים המייצרת שוקולד באיכות גבוהה, עוגות וחטיפים מתוקים.
ודל ידוע גם כמותג ממתקים בפולין ונחשב כמותג השוקולד הלאומי של פולין.
החברה נוסדה בוורשה פולין בשנת 1851 על ידי קרול ארנסט ודל, שהיגר לפולין מגרמניה ופתח חנות לממכר ממתקים ברחוב מידובה שבורשה, וסמוך אליה פתח מפעל לייצור שוקולד.
לוגו החברה מבוסס על חתימתו של ודל.
בנו אמיל ודל התמחה במפעלים לייצור שוקולד וממתקים במערב אירופה, ובשנת 1876 קיבל את ניהול העסק והרחיב אותו.
לאחר מכן קיבל את ניהול החברה יאן ודל, בנו של אמיל שהביא לשגשוג החברה.
בשנת 1934 בעת תקופת השפל הגדול פתח יאן ודל מפעל נוסף ברובע פרגה בורשה שהיה אחד המודרניים בפולין.
החברה הייתה ידועה במדיניות הרווחה שלה יוצאת הדופן למען העובדים: אספקת שירות רפואי לעובדים, דיור לעובדים, גן ילדים ומועדון ספורט.
כמו כן סיפק המפעל לעובדים הלוואות אורוכות טווח לבניית ביתם.
בשנות ה-30 החברה התפתחה וייצאה ממוצריה מחוץ לפולין, למדינות באירופה, לארצות הברית וליפן.
החברה הקימה רשת חנויות משלה בפולין, רכשה מטעי קקאו מחוץ לפולין, והקימה חוות לייצור חלב.
לאחר כיבוש פולין על ידי הגרמנים, סיפק המפעל לאוכלוסייה המקומית דברי מזון בסיסיים, בהם לחם.
לאחר שהנאצים אסרו על קיום חינוך והשכלה לתושבים בעיר ורשה מלבד על תלמידי בית ספר יסודי, התקיימו במפעל לימודים באופן מחתרתי.
על אף מוצאה הגרמני של משפחתו, ודל סירב לשתף פעולה עם הגרמנים, ולהרשם ברשימת הדויטשה פולקסליסטה .
במהלך מרד ורשה נהרס המפעל.
עם תום מלחמת העולם השנייה בעת שהקומונוסיטים שלטו בפולין, הולאמה החברה על ידי הממשלה.
החברה הופרטה בשנת 1989 לאחר נפילת הקומוניזם בפולין.
בשנת 1991 היא נקנתה על ידי תאגיד המזון הבינלאומי פפסיקו, בעת שמכירותיה השנתיות של הברה היו כ-50–60 מיליון דולר בשנה.
ב-1995 מכירותיה צמחו לכ-200 מיליון דולר.
כ-10% ממכירותיה היו לייצוא, בייחוד לבריטניה, ארצות הברית וקנדה.
בשנת 1999 מכרה פפסיקו את החברה לתאגיד קדבורי.
בשנת 2010 רכש את החברה התאגיד הקוריאני Lotte, ובכך ביצע התאגיד השקעה לראשונה באירופה.
בשנת 2012 נתנה החברה חסות למשחקי אליפות אירופה בכדורגל שהתקיימו בפולין ובאוקראינה.
בעשור הראשון של המאה ה-21 החלה החברה להפעיל ברחבי פולין בתי קפה בהם נמכרים שוקולדים תוצרה החברה.
תערוכת הבידור האלקטרוני או E3 הייתה תערוכה מסחרית המתקיימת מדי שנה, לרוב בחודש יוני החל משנת 1995 במרכז הכנסים של לוס אנג'לס.
היא מאורגנת ומנוהלת על ידי איגוד התוכנה הבידורית או ESA .
בתערוכה משתתפות חברות גדולות לטכנולוגיה, בדגש על טכנולוגיה בידורית וגיימינג, ומוצגים בה פיתוחים טכנולוגים כגון קונסולות משחקים.
התערוכה משמשת חברות להצגת הפיתוחים עליהם הן עובדות ולמסור מידע רשמי על כותרים חדשים.
אורך הכנס הוא כ-3 ימים.
התערוכה כיום ידועה כתערוכת משחקי הווידאו הגדולה ביותר בעולם עקב תצוגת משחקי הווידאו החדשים אשר נחשפים בתערוכה והיכולת לנסות קונסולות וטכנולוגיות חדשות אשר מגיעות לתערוכה אך עדיין לא למכירה.
ב-14 בדצמבר 2023 החברה הודיעה כי התערוכה לא תתקים יותר עד להודעה חדשה.
אנאליסטים בשוק המשחקים, צפו זאת כבר זמן רב מכיוון שחברות הקונסולות מקיימות אירועים דיגיטליים של הכרזות והעדיפו לוותר על אירועים פייזים כדוגמת e3.
התערוכה הראשונה התקיימה במאי 11-13, 1995, במרכז הכנסים של לוס אנג'לס.
המארגנים של התערוכה לא היו בטוחים כמה התערוכה תהיה מוצלחת.
אך כבר כמעט עד סוף התערוכה, כל המקומות הוזמנו והגיעו 40,000 אנשים.
לאחר התערוכה הראשונה של E3, היא הייתה נחשבת לתערוכה הכי גדולה בתעשיית משחקי הווידאו.
בשנת 1997-1998, התערוכה עברה למרכז הקונגרסים העולמי בג'ורג'יה עקב משא ומתן כושל עם מרחב הכינוסים בלוס אנג'לס.
אך ב-1999 התערוכה חזרה ללוס אנג'לס מכיוון שרוב מפתחי המשחקים וחברות הטכנולוגיה היו מבוססות בלוס אנג'לס.
בשנת 2020, התערוכה בוטלה עקב נגיף הקורונה, ובשנת 2021 התערוכה התקיימה באופן אינטרנטי.
בשנת 2022, התערוכה בוטלה לחלוטין, אך המארגנים הכריזו שבשנת 2023 הם מתכוונים לקיים את E3.
ב-7 ביולי 2022 הוכרז כי התערוכה של E3 אכן תתקיים ביוני 2023 מרחב הכינוסים בלוס אנג'לס באירוע פיזי לאחר 3 שנים של תהפוכות.
הכנס של השנה הבאה ייערך בשיתוף עם חברת הפקת האירועים ReedPop, אשר עומדת מאחורי כנסים כמו ניו-יורק קומיקון, PAX, וכנס "Star Wars Celebration".
אולם במרץ 2023 נודע כי התערוכה בוטלה עקב חוסר התעניינות מצד חברות משחקים רבות.
בדצמבר 2023 הודיע החברה באופן רשמי שהיאירועים לא יתקיימו יותר.
כביש אירופי מספר 45 (בשוודית: Europaväg 45, בגרמנית: Europastraße 45, איטלקית: Strada europea E45) הוא כביש בינלאומי השייך לרשת הכבישים האירופית.
קצהו הצפוני ממוקם בכפר הלאפי קרסואנדו (בפינית: קַארֶסוּבָנְטוֹ) שאותו חולקות ביניהן פינלנד ושוודיה, היישוב הצפוני ביותר בשוודיה; וקצהו הדרומי הוא העיירה ג'לה שבסיציליה.
בדרכו חוצה הכביש חמש מדינות, ועובר בערים:
פרדריקסהאון (מעבורת מגטבורג חוצה את מצר קטגט)
מסינה (מעבורת מווילה סן ג'ובאני חוצה את מצר מסינה).
E45 הוא הכביש האורכי (צפון–דרום) הארוך ביבשת אירופה, והכביש הארוך ביותר בשוודיה.
החלק השוודי של הכביש, באורך 1,690 ק"מ, הצטרף למִספּוּר הטראנס-אירופי רק ב-2006, והחלפת השילוט לאורכו הסתיימה כעבור כשנה, ועלתה כ-20 מיליון קרונות.
הקטע שבין המבורג ופרדריקסהאוון קיבל את הסימון ב-1992 (עד אז הוא היה E3, דרך שלמעשה הגיעה עד ליסבון).
רובו של הכביש בשוודיה הוא כביש רגיל, שרוחבו אינו עולה על שמונה מטרים, והוא חולף בעיקר בשממת-יער שבה כפרים אחדים ומספר ערים קטנות.
בדנמרק הכביש הוא כביש מהיר רב-נתיבי, והוא ממשיך כך בחלקו הגדול על פני יתר הארצות (שישה אוטובאנים שונים בגרמניה, שניים באוסטריה וכתריסר אוטוסטרדות באיטליה).
E4 הוא ערוץ טלוויזיה בריטי אשר הוקם כערוץ בתשלום של הערוץ הבריטי ערוץ 4 בינואר 2001. האות "E" מסמלת את המילה Entertainment והערוץ מיועד לבני 15–35. הערוץ מבוסס על סדרות אמריקאיות אך גם על הפקות מקוריות.
השידור המוצלח ביותר היה ב-11 באוקטובר כאשר שידור פרק של סדרת קרועים נצפה על ידי כ-3.7 מיליון צופים.
הסדרות סקינס ועברייני על שהופקו על ידי הערוץ זכו בפרס באפט"א הבריטי.
E3 סקסו-בנק קלאסיק (נקרא בעבר E3 הארלבקה, E3 בינקבנק קלאסיק ובכמה שמות נוספים) הוא מרוץ אופני כביש הנערך מדי שנה באזור פלנדריה שבבלגיה, ומהווה חלק מהסבב העולמי של האיגוד הבין-לאומי לאופניים.
אורך המסלול הוא 210 קילומטרים, והוא מתחיל ומסתיים בעיר הארלבקה.
המרוץ נערך באמצע חודש מרץ ומשמש לרוב הכנה לרונדה ון פלנדרן, שנערך שבוע לאחר מכן.
המסלול אמנם קצר יותר, אך חולף על פני מרבית הגבעות הכלולות ברונדה, ותנאי המרוץ דומים, כאשר שניהם מתאפיינים ברוחות, בוץ וקטעים של אבני מרצפת.
המסלול הוא למעשה הקפה גדולה של אזור מזרח פלנדריה, וכולל 12 גבעות.
ה-E3 פרייס פלנדרן נערך לראשונה ב-1958, וקיבל את שמות מהכביש המהיר E3 (כיום A14) שעל פני מסלולו חלף.
ב-2011 שונה שם המרוץ ל-E3 הארלבקה.
בשנת 2019, שונה שם המרוץ ל-E3 בינקבנק קלאסיק.
נקודת הזינוק למרוץ היא בכיכר המרכזית של הארלבקה, ומשם המסלול פונה מזרחה.
110 הקילומטרים הבאים הם שטוחים אך מנוקדים באבני מרצפת.
לאחר 85 קילומטרים פונים הרוכבים מערבה, ולאחר 25 קילומטרים מתחילה סדרה של גבעות תלולות וקצרות, חלקן מרוצפות.
הרוכב הבלגי תום בונן מחזיק בשיא הניצחונות ב-E3 הארלבקה, עם חמישה ניצחונות.
ריק ואן לוי ניצח ארבע פעמים, וההולנדי יאן ראס ניצח במרוץ שלוש פעמים ברציפות בין 1979 ל-1981. גם הרוכב השווייצרי פביאן קנצ'לארה ניצח במרוץ שלוש פעמים.
E75 (מקדונית: Автопат E75) הוא הכביש המהיר הגדול ביותר במקדוניה הצפונית.
אורכו של הכביש הוא כ-170 קילומטרים.
מאפייני התחבורה של מקדוניה דומים לאלה של יוגוסלביה לשעבר.
לאורך הכביש יש עמדות גבייה (מקדונית: patarini) והמהירות המותרת היא 120 קמ"ש.
שולי הכביש צבועים בצהוב והרקע של שלטי הדרך הוא ירוק, מאפיין המצוי גם בשווייץ, איטליה, דנמרק, שוודיה, יוון וליטא.
E75, בדומה לכבישים מהירים אחרים במקדוניה, מצוי במצב תחזוקתי פחות טוב לעומת כבישים רגילים.
E75 הוא חלק מהדרך האירופית E75, המתחילה ליד העיר וארדו במחוז פינמארק שבנורווגיה.
המדינות הבאות שהכביש עובר דרכן הן פינלנד, פולין, צ'כיה, סלובקיה והונגריה.
לאחר מכן E75 חוצה את סרביה, ובגבול הסרבי-מקדוני הוא מתחבר ישירות לקטע המקדוני של הכביש.
נקודת החיבור בין הקטעים היא מעבר הגבול טאבאנובצ'ה השוכן על הגבול הסרבי.
הקטע המקדוני של הכביש חוצה את סקופיה וולס, ובהמשך מתחבר ליד גוואגלייה עם הכביש בוגורודיצה-אבז'וני, המחבר את מקדוניה עם יוון.
רוב הכביש נבנה בזמן שמקדוניה הייתה חלק מיוגוסלביה, אם כי הוא הושלם רק בשנת 2004 לרגל אולימפיאדת אתונה.
הכביש מתפצל במרחק של כ-30 ק"מ מנמל התעופה סקופיה לכיוון העיר ולס, וכך נוצרים שני כבישים שהמרחק ביניהם הוא מספר קילומטרים.
הכביש הצפוני הוא הכביש שבו משתמשים רוב הנהגים בעוד שהכביש הדרומי הארוך יותר, שהשוליים שלו לא בנויים היטב, משמש ככביש חד סטרי.
נכון ל-2007 אין תוכניות לפתח את הנתיב הצפוני ולהפוך אותו לשני כבישים נפרדים ובכך לשפר את מערכת הכבישים.
E75 עובר בחלקים העיקריים של מקדוניה והוא מהווה את עורק התחבורה הראשי במדינה.
E=MC2 (פרפרזה על הנוסחה E=mc², כראשי תיבות של אמנציפציה, מריה קארי בריבוע) הוא אלבום האולפן ה-11 של הזמרת-יוצרת האמריקאית מריה קארי.
האלבום יצא לאור ב-15 באפריל 2008 לאחר שנת עבודה על ידי חברת איילנד רקורדס.
קארי החלה להקליט את האלבום בשנת 2007 באנגוליה, וזאת לאחר שרוב החומרים באלבום נכתבו בשנת 2006 לאחר סיום סיבוב ההופעות אליו יצאה באותה העת "The Adventures of Mimi Tour".
קארי עבדה עם מספר רחב של כותבי שירים ומפיקים על האלבום, שכוללים בין היתר את Danja, DJ Toomp, ג'רמיין דופרי, ג'יימס פוייסר, סוויז ביטס, דה דרים, כריסטופר סטיוארט, סקוט סטורץ', סטאר-גייט ורבים אחרים.
האלבום חשף למעשה את הצד האישי והאינטימי יותר של מאריה כזמרת שמודגם למעשה בנושא האמנציפציה מנישואיה הקודמים, ומהכישלונות האישיים והמקצועיים שלה.
לאלבום משותפת החתימה הקולית של מאריה מהאלבומים הקודמים שלה, והוא נוטה בדומה להם לכיוון הפופ ובלדות ה-R&B שלה וזאת ככל הנראה משום שהאלבום מהווה מעיין אלבום המשך לאלבום שהוציאה שלוש שנים מקודם לכן, The Emancipation of Mimi.
קארי שיתפה פעולה עם אומנים רבים במסגרת האלבום, ביניהם נמנים טי-פיין, דמיאן מארלי ויאנג ג'יזי.
על אף שלפי מבקרי מוזיקה רבים האלבום מבוסס בעצם על אותה הנוסחה של האלבום הקודם שהוציאה, E=MC² כלל סוגות רבות של מוזיקה בהם מאריה לא התעסקה באלבומים הקודמים שלה, ביניהם ניתן למנות את סגנון הראגיי.
מבקרי מוזיקה רבים שיבחו את האלבום ואילו חלק לא קטן מהם ציין כי האלבום מזכיר יותר מדי את קודמו על כן פחתה התלהבותם ממנו במסגרת הביקורת שלהם על האלבום.
האלבום הגיע למקום הראשון בארצות הברית במצעד הבילבורד 200 עם מכירות של 463,000 עותקים בשבוע הפתיחה.
המכירות של האלבום בשבוע הראשון הן מהגבוהות ביותר בקריירה של קארי.
האלבום סיים כאלבום ה-26 הנמכר ביותר בשנת 2008 בכל רחבי העולם, והחל מיולי 2009, השיג כמות מכירות עצומה ברחבי העולם של 2.5 מיליון עותקים.
ארבעה סינגלים מתוך האלבום הוציאה לאור קארי, ביניהם נמנים "Touch My Body" שיצאו לאור בפברואר 2008, "Bye Bye" שיצא יום לפני יציאת האלבום (7 באפריל 2008), "I'll Be Lovin' U Long Time" והסינגל הרביעי שיצא לקראת סוף שנת 2008, "I Stay in Love".
הסינגל "Touch My Body" הגיע גם הוא לראש המצעד האמריקני ובכך נתן למאריה את התואר זמרת הסולו עם הכי הרבה סינגלים במקום הראשון בהיסטוריה של המוזיקה.
בתחילת הקריירה המוזיקלית של מריה קארי הייתה היא נשואה לטומי מוטולה, נשיא חברת התקליטים קולומביה רקורדס בו הקליטה מספר אלבומים באותה העת.
בין האלבומים שהקליטה מאריה באותה העת נמנה האלבום השלישי של קארי Music Box, אותו הוציאה לאור בשנת 1993. בעת העבודה על Music Box, הזוג פיתח קשר רומנטי שבסופו של דבר הגיע עד כדי חתונה באוגוסט 1993, רק חודש לאחר שחרור האלבום.
במהלך חיי הנישואין של השניים היה ברור כי מוטולה שהיה הבוס של קארי שלט לגמרי בקריירה שלה, וניסה לכוון אותה להיות זמרת פופ בגוון מוזיקה מאוד ספציפי.
הסינגלים שלו צלחו בכל מצעד נחשב בארצות הברית וקארי עשתה את אחד הקמבקים הגדולים ביותר בתולדות ההיסטוריה של עולם הבידור והמוזיקה.
לאחר השלמת סיבוב ההופעות הגדול שיצא עם האלבום, "The Adventures of Mimi Tour" בו מאריה ביצעה את השירים כהלכה וצברה תאוצה בשנית בתור אומנית החלה היא לעבוד על האלבום החדש שלה, הלא הוא E=MC² המתואר במסגרת ערך זה.
במהלך 2007, קארי הקליטה את האלבום באולפן שנבנה למרגלות הווילה הפרטית שלה באנגווילה הממוקמת באיי הקריביים.
קארי מתארת אתE=MC ² כאחד מהאלבומים הטובים ביותר שלה וכאלבום שמצליח להעביר את הרגשות שלה ואת המסרים שלה בצורה שהיא כל כך חיכתה לה, היא טוענת שבאלבום היא מרגישה חופש, וכי היא הייתה מסוגלת להביע את עצמה דרך המוזיקה שלה בצורה הטובה ביותר.
בריאיון עם בריאן טיימס, קארי דיברה על הרגשות שלה על האלבום:
"קשה לי לשבת כאן ולדבר על זה בלי להישמע כמו אישה המתרברבת בתוצר שלה, אני אוהבת את האלבום הזה, מאוהבת בו.
אני חושבת שיש הצלחה עם התקליט האחרון משום שהוא אפשר לי יותר חופש מבעבר...
והוא מראה את המגמה החיובית של לעשות תקליטים שאני אוהבת".
האלבום היה אמור לצאת כבר בסוף שנת 2007. קארי דיברה על הסיבה שהאלבום יצא באיחור: "אתה באמת לא יכול להוציא את האלבום בדצמבר אם אתה רוצה שלכל העולם תהיה הזדמנות לשמוע אותו ממש, המעריצים שלי בכל רחבי העולם חשובים לי מאוד".
כמו כן, הוסיפה ואמרה כי היא גם רצתה לשים את זוג הסינגלים שהוציאה לאור לפני האלבום לפניו על מנת ליצור לו באז מוקדם.
בנוסף, היה דיווח על כך שהאלבום יצא לאור בפברואר 2008 אך עם זאת, השחרור התרחש מעט מאוחר יותר, ב-8 באפריל 2008.
לפני שיצא לאור האלבום שמו היה אמור להיות "That Chick" שנלקח בהשראתו של שיר עם שם דומה "I am That Chick".
כאשר תהליך ההפצה של האלבום התקרב שונה שמו ל-E=MC ², שהוא למעשה קיצור של האמנציפציה של מימי ², E מסמל את האמנציפציה של MC (השם המיתולוגי של הזמרת מריה קארי), (²) כלומר עם כוח נוסף.
כמו כן מדובר בנוסחה המפורסמת של אלברט איינשטיין, דבר שהעלה את השאלה מה הביא את קארי לבחור בנוסחת אלברט איינשטיין המפורסמת המבטאת את התאוריה כי אנרגיה ומסה שווים ומהירות האור קבועה?
הכל נשאר בגדר תאוריה וזאת משום שמאריה לא אישרה שום דבר בנושא, אך מה שבטוח הוא שמבחינתה שום דבר לא צריך להשתנות, השם מעולה ונוסחת ההצלחה שליוותה אותה בפרויקט הקודם דומה אם לא זהה לזו שהיא באה לקדם במסגרת האלבום הזה.
"מריה קארי קראה לא נכון את האלגברה.
אולי הפרשנות המחודשת שלה אומרת בעצם אומרת "שחרור = מריה קארי קארי?".
במקור, נוסחת ה-"E=MC2" הגדירה את הקשר שבין אנרגיה למסה ונחשבת לאחת התגליות החשובות ביותר במדע, קארי בחרה שלא להגיב על הפרשה.
השיר הראשון ברשימת השירים של האלבום הוא "Migrate", שיר אותה כתבה קארי והייתה מפיקה משנית שלו לצד דנג'ה, בשיר לקח חלק אומן נוסף, והוא לא אחר מטי-פיין.
המלודיה של "Migrate" מורכבת ברובה מצלילים אלקטרוניים כבדים שמשלבים את השריקות הידועות של קארי.
בשיר אנו עדים לזמרת המוצאת את עצמה במהלך לילה בחוץ, נודדת ממקומות שונים: מהמכונית למועדון, מהבר לחברים, מהמסיבה למסיבה אחרת, ולבסוף למלון.
לדברי בריאן היאט מ-VH1, היא "קופצת מהמכונית שלי למועדון ...
ומהאפטר פרטי למלון" ולאורך כל השיר ניתן לשמוע את טי-פיין, דוחק בה "להקפיץ, להקפיץ, להקפיץ", אכן מדובר בפרשנות הומוריסטית לשיר הייחודי.
השיר השני במספר באלבום שהוא גם הסינגל המוביל של האלבום, "Touch My Body", מלווה בקליפ משעשע נכתב והופק על ידי קארי, כמו כן אליה הצטרפו מפיקים נוספים ביניהם כריסטופר סטיוארט והמפיקים מצוות דה דרים.
השיר בנוי על מלודיית פסנתר, עם ביט שאינו גבוה במיוחד ואינו נמוך בדומה לסגנון הישן של מאריה.
מבחינה לירית השיר מתאר למעשה מספר פנטזיות במיטה של מאריה, בחזרות על השורה "גע בגופי" שהיא שולחת למאהב שלה.
הקליפ של השיר הומוריסטי לחלוטין, "חנון מחשבים" מגיע לביתה של מאריה במטרה לסדר את המחשב שלה ולשפר את מהירות ההורדה שלה, ואילו היא מקבלת אותו בלבוש סקסי וחושפני במיוחד, מכאן הסצנה הולכת ומשתפרת, השניים מתחילים לעשות דברים מצחיקים יחד שללא ספק יעלו לכם חיוך.
בין השירים המעניינים הנוספים באלבום ניתן למנות את "I'm That Chick" שנכתב על ידי מאריה בשיתוף עם הצוות הנורווגי סטאר-גייט, שהוא בלדה עוצמתית ומעוררת השראה,
"Bye Bye" שהופק על ידי מאריה והצוות הנורווגי סטאר-גייט גם הוא, מדובר בשיר ה-13 במספר מתוך האלבום.
"I'll Be Lovin' U Long Time" שהוא הסינגל השלישי אותו החליטה מאריה לשחרר במסגרת האלבום, והסינגל האחרון ששוחרר מתוך האלבום, "I Stay in Love" שממוקם דווקא בפתיחה של האלבום.
מספר עובדות מעניינות על האלבום
האלבום היה צריך לכלול סיבוב הופעות, אך הוא נדחה ונדחה עד שלבסוף בוטל לגמרי.
מדענים התלוננו על כך שמאריה פירשה את האלגברה בנוסחה של אלברט איינשטיין בצורה שגויה.
האלבום נחשב אחד מהאלבומים המצליחים ביותר של מאריה מבחינת מכירות בשבוע הראשון, תוך שבירת שיאים בארצות הברית יחד עם האמנציפציה של מימי (האלבום שקדם לו).
כמות המפיקים הגדולה ביותר שעבדה עד כה עם מאריה הייתה באלבום הזה, ניתן למנות מעל ל-9 מפיקים שונים שעבדו איתה על האלבום.
ארגוןמקוםרשימהשנת פרסוםמקורSoundigest98100 השירים הטובים ביותר של מריה קארי: בחירת העורכים - לפי דירוג5 באוקטובר 2020
"Last Kiss" (עם ג'רמיין דופרי)
בקריפטוגרפיה, EAX הוא מצב הפעלה של צופן בלוקים עם הצפנה מאומתת, שפותח ב-2004 על ידי מיהיר בלייר, פיליפ רוגווי ודייוויד וגנר אוניברסיטת קליפורניה בברקלי והוצע כאלטרנטיבה ל-CCM לצורך תקן הצפנה מאומתת.
האלגוריתם שייך לקטגוריה AEAD - הצפנה מאומתת עם מידע נלווה ופועל בשתי ריצות.
EAX הוא און ליין, אפשר להתחיל הצפנה או פענוח לפני שמתקבל כל המסר ואורכו לא חייב להיות ידוע מראש וכן ניתן לחשב חלקים קבועים מראש כדי להפחית את כמות העבודה פר מסר.
EAX מוכח כבטוח תחת הנחות סטנדרטיות ויעיל ופשוט יותר מ-CCM וכן כמו המתחרה, למיטב ידיעת המפתחים נקי מזכויות יוצרים וחופשי לשימוש לכל מטרה.
הצפנה מאומתת היא סכמת הצפנה סימטרית שבה מלבד הבטחת הסודיות של הטקסט המוצפן מטרתה להבטיח את שלמותו ולאמת את מקורו.
הרעיון הוא שבאמצעות המפתח הסודי המשותף לשולח והמקבל, השולח מייצר תג אימות שמאפשר למקבל לבדוק האם המסר המוצפן שקיבל שונה או הוחלף בעת העברתו.
תג האימות מבטיח כי לא יהיה אפשרי ליריב בעל כוח חישוב סביר לזייף מסר מוצפן עם תג אימות מתאים בלא ידיעת המפתח הסודי המשותף כך שפונקציית האימות של המקבל תחזיר "אמת", דהיינו הזיוף לא ייחשף והתג ייראה לגיטימי, כביכול התקבל מהשולח המחזיק במפתח הסודי המתאים.
קיימות מספר סכמות תיקניות להצפנה מאומתת ביניהן כאלו שנקראות 'גנריות' המשלבות הצפנה עם אימות בשני שלבים נפרדים ובלתי חופפים, כך שאפשר להחליף אלגוריתם הצפנה או אימות לפי הצורך, וכאלו שמשלבים הצפנה עם אימות יחד.
וכן כאלו שפועלים בריצה אחת או בשתי ריצות.
בשל פטנטים וזכויות יוצרים שמקשים על תיקנון אלגוריתמים יעילים כמו OCB, פותחו CCM ו-EAX שאמנם פחות יעילים אך חופשיים לשימוש.
לעיתים עולה הצורך באימות ללא סודיות של חלק מהמידע.
לדוגמה קובץ כותר המכיל הוראות והגדרות כמו כתובות שאמור להיות גלוי לעיני השרת המקבל, לכן התפתחה קטגוריה של מצבי הפעלה שנקראת AEAD שמנסה לענות על צורך זה.
בבסיס האלגוריתם קיים צופן בלוקים שההנחה היא שהוא תמורה פסאודו-אקראית (PRP), למשל ההנחה היא ש-AES מתאים להגדרה זו.
סימונו הכללי הוא כאשר הוא גודל הבלוק בסיביות.
בסימון מקוצר - פירושו הוא התוצאה של הפעלת האלגוריתם עם המפתח על המסר .
הביטוי פירושו הסיבית אפס כשהיא משוכפלת פעמים (לדוגמה ).
הביטוי פירושו הזזה לשמאל של כל סיביות האופרנד פוזיציה אחת, כאשר הסיבית הפחות משמעותית תהיה אפס והסיבית המשמעותית ביותר נפלטת.
הסימון פירושו אורכה של המחרוזת בסיביות.
האופרטור XOR מסומן בקיצור והסימון "" פירושו כאשר המחרוזות אינן באותו אורך, המחרוזת הקצרה יותר מיושרת לסוף המחרוזת הארוכה ואז מבוצע XOR.
בנוסף האלגוריתם עושה שימוש בכמה פרימיטיבים ידועים; CBC, CTR, OMAC* ו-pad.
לפירוט האלגוריתמים תחילה CBC (קיצור של CBC MAC) הוא קוד אימות מסרים בסיסי ופשוט המשתמש במצב ההעפלה Cipher block chaining.
האלגוריתם CTR הוא סגנון הפעלה במצב מונה של צופן בלוקים.
pad משמש כשיטת עזר לריפוד המסר עבור OMAC*.
האחרון הוא קיצור של One key MAC שהוא פונקציה פסאודו-אקראית (PRF), פרי פיתוח של בלאק ורוגווי בשנת 2000 כחלק מקוד אימות מסרים XCBC.
הכוכבית מסמנת שגרסה זו שונה מהמקורית בכך שהיא מקבלת פרמטר נוסף הנקרא "tweak" שהוא סוג של וקטור אתחול או Nonce.
זהו בעצם אלגוריתם OMAC הרגיל שבו מחרוזת הקלט משורשרת עם מחרוזת נוספת המייצגת את וקטור האתחול ואז מחשבים את תג האימות על המחרוזת החדשה.
הכוונה בביטוי באלגוריתם OMAC להלן היא שמתייחסים למחרוזת הסיביות כאל פולינום מעל השדה תוך שימוש בפולינום 'קנוני' המייצג את השדה.
זהו פולינום פרימיטיבי אי-פריק בעל משקל בינארי נמוך, למשל במקרה של בלוקים בגודל 128 סיביות ההמלצה היא .
אפשר לראות באלמנטים של שדה בינארי מורחב כפולינומים עם מקדמים בינאריים ממעלה הנמוכה מ- ואז פעולת החיבור בשדה היא חיבור המקדמים מודולו 2 שמקבילה בעצם לאופרטור XOR וכפל ב-2 הוא בעצם הזזה (Shift) של כל המקדמים (סיביות) של הפולינום שמאלה פוזיציה אחת.
במקרה של כפל ב-2 אם הסיבית המשמעותית היא 1 התוצאה תהיה פולינום ממעלה הגבוהה או שווה ל-128 תוצאה שחורגת מהשדה לכן יש צורך לצמצם את המספר, כלומר לחלק אותו בפולינום האי-פריק ולקחת את השארית .
כל מה שנדרש הוא פעולת חיסור אחת שבשדה זה זהה לחיבור כי XOR הופכי של עצמו לכן הפעולה מסתכמת ב- במקרה שהסיבית המשמעותית היא 1, או פשוט במקרה שהסיבית המשמעותית היא אפס.
בדרך זו, אפשר לחשב את .
כדי למנוע התקפת תזמון צריך לשים לב שפעולת הכפל תתבצע בזמן קבוע (בין אם הסיבית המשמעותית היא 1 או 0).
להלן פירוט האלגוריתמים הבסיסיים ש-EAX משתמש בהם:
הסבר: אם אורך המסר מתחלק ללא שארית בגודל הבלוק, אזי מבצעים XOR עם הפרמטר כשהוא מיושר לסוף ומחזירים את התוצאה.
אחרת מרפדים את הבלוק האחרון בסיבית '1' ובאפסים כמידת הצורך כדי להשלימו לגודל בלוק שלם ומחזירים את התוצאה לאחר XOR עם הפרמטר כשהוא מיושר לסוף .
הסבר: תחילה משרשרים את הסיביות הראשונות של למסר , מחשבים את שני הפרמטרים לצורך הריפוד ומחזירים את תג האימות שהוא תוצאה של CBC של המסר לאחר הריפוד.
קלט: אורך התג הרצוי , מפתח , מסר , כותר , וקטור אתחול .
פלט: טקסט מוצפן ותג אימות .